Zagrebački ginekolog Danijel Brusać nakon završene smjene u bolnici pune tri godine besplatno trenira djecu s Downovim sindromom.

Dnevni raspored ginekologa Danijela Bursaća dobro je poznat: nakon smjene u jednoj zagrebačkoj bolnici odlazi u dvoranu gdje besplatno trenira djecu s Downovim sindromom. I tako već pune tri godine otkako je projekt koji je osmislio tijekom studija medicine zaživio, piše Index.hr.

“Bavio sam se tim sportom i shvatio da taekwondo vježbama djeci s posebnim potrebama možemo olakšati svakodnevicu i rehabilitirati ih”, objašnjava dr. Bursać koji je oko sebe okupio tim stručnjaka koji s njim djeluje u okviru projekta ‘Čigrin let’.

Vrlo brzo organizirali su i treninge za djecu bez odgovarajuće roditeljske skrbi i slabijeg socijalno-ekonomskog statusa.

PROČITAJTE: Potresna ispovijest ginekologa: Zašto sam prestao vršiti abortuse?

“Cilj je pokazati djeci da su sva jednako vrijedna. Sudjelovanjem u sportu, osim što profitiraju zdravstveno, razvijaju i brojne socijalne vještine i pronalaze prijatelje”, kaže dr. Bursać.

Nakon djece s posebnim potrebama, za treninge su se zainteresirali i odrasli, a koliko je klub uspješan u radu pokazala je i Senada koja je nakon osam mjeseci rada postala prva europska prvakinju u parataekwondou.

“Interes je tolik da nam je stara dvorana postala premala i sada smo konačno od Grada Zagreba u najam dobili prostor na Jarunu. Nažalost, on nije funkcionalan, sve je dotrajalo i vapi za obnovom”, priča dr. Bursać.

Dio posla koji mogu, volonteri obavljaju sami, no bez pomoći dobrih ljudi neće moći sve urediti.

PROČITAJTE: ”Ginekolog i ja smo se čudili što je moja beba stalno ovo radila u trbuhu. A kada se rodila, uslijedilo je pravo iznenađenje!’‘

“Svaka pomoć je dobrodošla. Trebamo građevinski materijal, sanitarni, sve potrebno za uređenje unutrašnjeg prostora. Dobrodošla su i sponzorstva ili novčane donacije”, dodaje dr. Bursać.

Plemenita ekipa sada plaća troškove najma i režija za prostor koji ne mogu koristiti. Stoga, ako želite pomoći, možete se javiti Danijelu Bursaću na e-mail: [email protected]